03/vol. 39 Jurnalul Oficial al Uniunii Europene 59 32001D0672 L 23523 JURNALUL OFICIAL AL COMUNITĂȚILOR EUROPENE 4.9.2001 DECIZIA COMISIEI din 20 august 2001 de stabilire a unor reguli speciale aplicabile deplasărilor de bovine către locurile de pășunat pe timp de vară din zonele montane [notificată cu numărul C(2001) 2551] (Text cu relevanță pentru SEE) (2001/672/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1760/2000 al Parlamentului European și al Consiliului din 17 iulie 2000 de sta- bilire a unui sistem de identificare și înregistrare a bovinelor și pri- vind etichetarea cărnii de vită și a produselor din carne de vită și mânzat și de abrogare a Regulamentului (CE) nr. 820/97 al Consiliului (!), în special articolul 7 alineatul (1), întrucât: (1)  Este necesar să se specifice la care deplasări vor fi aplica- bile regulile speciale. (2) Ținând cont de similaritatea situației în cauză, este justificat să se prevadă aceleași reguli pentru statele membre sau părțile din statele membre care doresc să aplice aceste reguli speciale. (3) Regulile speciale trebuie stabilite astfel încât să fie posibil să se cunoască situarea fiecărei bovine în orice moment. (4) Regulile speciale trebuie să ducă la o simplificare reală și să prevadă numai ceea ce este absolut necesar pentru a se garanta caracterul pe deplin operațional al bazei de date naționale. (5) Regulile speciale se referă numai la deplasările în interiorul statelor membre. Posibilele reguli speciale pentru deplasările între statele membre vor fi stabilite mai târziu, dacă va fi necesar. (6) Măsurile prevăzute în prezenta decizie sunt conforme cu avizul Comitetului Fondului European de Orientare și Garantare Agricolă, ADOPTĂ PREZENTA DECIZIE: Articolul 1 Prezenta decizie se aplică deplasărilor de bovine în interiorul statelor membre sau părţilor de state membre menționate în anexă de la diferite exploatații la pășuni situate în regiuni muntoase pentru pășunat în perioada 1 mai-15 octombrie. () JOL204,11.8.2000, p. 1. Articolul 2 (1) Fiecărei pășuni menționate la articolul 1 trebuie să i se aloce un cod de înregistrare specific care trebuie înregistrat în baza de date națională pentru bovine. (2) Persoana responsabilă de pășune stabilește o listă a bovinelor supuse deplasării menționate la articolul 1. Această listă trebuie să conțină cel puţin: — codul de înregistrare a pășunii; și pentru fiecare bovină: — numărul de identificare individual; — numărul de identificare al exploatației de origine; — data sosirii la pășune; — data estimată a părăsirii pășunii. (3) Lista menționată la alineatul (2) este validată de medicul vete- rinar însărcinat cu controlul deplasării bovinelor. (4) Informațiile conținute în lista menționată la alineatul (2) sunt introduse în baza de date națională pentru bovine la cel târziu șapte zile de la data la care animalele sunt deplasate la pășune. (5) Orice evenimente ar avea loc în perioada în care animalele sunt la pășunat, cum ar fi nașteri, decese sau alte deplasări, trebuie notificate bazei de date naționale pentru bovine în conformitate cu regulile generale. Persoana responsabilă de pășune trebuie să informeze cât se poate de repede persoana responsabilă pentru exploatația de origine. De asemenea, data efectivă de plecare și destinația fiecărui animal trebuie notificate în conformitate cu regulile generale. Articolul 3 Prezenta decizie se adresează statelor membre. Adoptată la Bruxelles, 20 august 2001. Pentru Comisie David BYRNE Membru al Comisiei